Държавен вестник, бр. 18, 2026 г., стр. 33

БРОЙ  18	
Д Ъ Р Ж А В Е Н  В Е С Т Н И К 	
СТР.  33   
Процедура (начин на про­
веждане):
· Пациентът се приема в специализирано звено по нуклеарна медицина 
(стационар) с престой до 12 часа. 
· Радиофармацевтикът се инжектира с помощта на автоматичен инжектор/
инфузор или бавно ръчно, разреден с физиологичен разтвор до 10 мл. 
· Могат да се добавят диуретици и умерени лаксативи за поддържане 
на клирънса на несвързания 177Lu-PSMA. 
· Върху слюнчените жлези могат се прилагат студени опаковки, за да 
намалят поемането на 177Lu-PSMA по време на фазата на кръвния пул. 
· Пациентът се изписва до 12-ия час от началото на приемането му след 
контролно измерване на мощността на дозата.
· Приложение на разтвор, съдържащ аминокиселини, с цел защита на 
бъбречната функция. 
“.
§ 10. В Наредбата за изменение на Наредба 
№ 42 от 2004 г. за въвеждане на класифика­
ционни статистически системи за кодиране 
на болестите и проблемите, свързани със 
здравето, и на медицинските процедури 
(ДВ, бр. 114 от 2025 г.), в заключителните 
разпоредби се правят следните изменения и 
допълнения:
1. Заглавието се изменя така:
„Преходни и заключителни разпоредби“.
2. Параграф 2 се изменя така:
„§ 2. През 2026 г. при кодиране на причи­
ните за смърт, Хронично бъбречно заболява­
не, стадий 1; Хронично бъбречно заболяване, 
стадий 2; Хронично бъбречно заболяване, 
стадий 3; Хронично бъбречно заболяване, 
стадий 4 и Хронична бъбречна болест, не­
уточнена, се кодират като N18.9 Хронична 
бъбречна недостатъчност, неуточнена, а 
Хронично бъбречно заболяване, стадий 5, 
се кодира като N18.0 Терминален стадий на 
бъбречна болест.“
3. Параграф 3 се изменя така:
„§ 3. Наредбата е съгласувана с Нацио­
налния статистически институт.“
4. Създава се § 4:
„§ 4. Наредбата влиза в сила от датата на 
обнародване в „Държавен вестник“ на Закона 
за бюджета на Националната здравноосигу­
рителна каса за 2026 г.“
§ 11. Наредбата влиза в сила от датата на 
обнародване в „Държавен вестник“ на Закона 
за бюджета на Националната здравноосигу­
рителна каса за 2026 г., с изключение на § 7, 
т. 1, който влиза в сила от 1 януари 2027 г.
Министър:
Силви Кирилов
705
МИНИСТЕРСТВО 
НА ФИНАНСИТЕ
НАРЕДБА № Н-2
от 5 февруари 2026 г.
за условията и реда за унищожаване на 
имущества, придобити от държавата в про­
изводство по несъстоятелност, конфискувани, 
отнети и изоставени в полза на държавата 
имущества и задържани стоки от органите 
на Националната агенция за приходите
Чл. 1. С тази наредба се уреждат условията 
и редът за унищожаване на:
1. имущества, придобити от държавата в 
производство по несъстоятелност;
2. конфискувани, отнети и изоставени в 
полза на държавата имущества;
3. задържани стоки от органите на На­
ционалната агенция за приходите (НАП) 
по чл. 3а, ал. 2 от Закона за Националната 
агенция за приходите.
Чл. 2. (1) Към унищожаване съгласно 
чл. 3а, ал. 3 от Закона за Националната аген­
ция за приходите се пристъпва в следните 
случаи: 
1. когато имуществата по чл. 1, т. 1 и 2 
са негодни;
2. когато съхранението на имуществата 
по чл. 1, т. 1 и 2 е невъзможно или води до 
значителни разходи за НАП;
3. когато за задържаните стоки по чл. 1, т. 3 
има заключение на компетентните органи, че 
не отговарят на изискванията за безопасност 
и съответствие по отношение на живота и 
здравето на хората, животните, растенията и 
околната среда.
(2) Компетентни органи по смисъла на ал. 1, 
т. 3 са министърът на околната среда и водите, 
министърът на здравеопазването, председате­
лят на Държавната агенция за метрологичен